Title: Rakenna sisällöistä loogisia kokonaisuuksia
Course: Verkko-opintojakson laadunarviointikehikko lukio-opettajille > Section: Sisällöt ja työtavat - ohjeita opettajalle

Vinkkejä sujuvaan verkko-opiskeluun

- Kirjoita lyhyt johdantoteksti kunkin osion alkuun.
- Sijoita suuret kokonaisuudet eri (Moodlen) osioihin ja otsikoi ne kuvaavasti. Valitse teemaan sopiva kuva osion Ruudukkoon/Tiileen tai johdantotekstin viereen, tai molempiin. Visuaalisuus innostaa aiheen pariin paremmin kuin pelkkä teksti. Myös videoita voit käyttää rikastamaan näkymän visuaalisuutta.
- Osioiden sisällä ole looginen sisältöjen järjestyksessä läpi opintojakson (esim. aina ensin materiaalit, sitten tehtävät ja lopuksi keskustelualue kysymyksille ko. osion teemasta). Tämä helpottaa oppijan etenemistä kurssilla. Muista edelleen kuvaava otsikointi. Merkitse ei-arvioitava lisämateriaali selvästi!
- Hyödynnä väliotsikoita (Moodlessa Ohjeteksti-työkalu) ja otsikoiden sisennyksiä. Näin sisällöt hahmottuvat paremmin opiskelijoille. Ihminen oppii paremmin kokonaisuuksien ollessa selkeästi strukturoidut!
- Hyvät ja yksiselitteiset ohjeistukset säästävät sekä opettajan että opiskelijan aikaa! (Mistä aloitan? Mitkä ovat pakollisia tehtäviä? Minne ja milloin palautan tehtävät? Milloin saan palautetta? Opettajan viikkoinfo Uutiset-keskustelualueella)
- On tärkeää valita sellaisia työkaluja, että opiskelijasta jää jälkiä verkkoon - tämä mahdollistaa ohjauksen ja jatkuvan arvioinnin. Älä jätä oppijaa yksin verkkoon!

Verkkokurssin rakenne itsessään on tärkeä ohjaava tekijä!