Title: Huomioi saavutettavuus
Course: Verkko-opintojakson laadunarviointikehikko lukio-opettajille > Section: Saavutettavuuden huomioiminen (opettajalle)

Saavutettavuudesta huolehtiminen perustuu Digipalvelulakiin ja koskee tällä hetkellä vain julkishallintoa. Saavutettavuudesta hyötyvät kuitenkin kaikki käyttäjät. Lisätietoa: https://www.saavutettavuusvaatimukset.fi/digipalvelulain-vaatimukset/, http://saavutettavuus.fi/ ja https://saavutettavuusdirektiivi.fi/

Saavutettavuudella tarkoitetaan mm. seuraavia asioita:

- Kuvissa on vaihtoehtoinen tekstikenttä täytetty (Moodlessa tiedostoa lisätessä Otsikko-kenttä)
- Videoissa on tekstitykset (ainakin jos video on käytössä pidemmän ajan)
- Tekstitiedostot voi myös kuunnella tai niiden rinnalle on tarjolla äänikuvaukset
- Värien kontrastit ovat riittävät ja puna-vihersokeat on huomioitu
- Käytetty kieli on selkeää.

Opetuksessa ja varhaiskasvatuksessa voidaan käyttää tilapäisesti ja rajatussa ryhmässä opetussisältöjä, jotka eivät ole vaatimusten mukaisia. Tilapäiseksi käytöksi katsotaan esimerkiksi lukukauden mittainen ajanjakso. Tilapäinen käyttö ei voi jatkua ainakaan useampia vuosia. Tämän perusteella opettajat ja opiskelijat voivat tuottaa opintojakson ajaksi (korkeintaan 1 lukukausi) rajatulle ryhmälle materiaaleja, jotka eivät täytä kaikkia saavutettavuuskriteereitä. On kuitenkin hyvä selittää opiskelijoille saavutettavuuden hyödyt ja pyrkiä täyttämään ne. Lisätietoa.