Title: Huomioi sisällöissä tekijänoikeudet, lähdekritiikki sekä GDPR-vaatimukset
Course: Verkko-opintojakson laadunarviointikehikko lukio-opettajille > Section: Sisällöt ja työtavat - ohjeita opettajalle

Varmista, että käytät vain materiaaleja, joita sinulla on oikeus käyttää tekijänoikeuslain puitteissa. Muistuta myös opiskelijoita tekijänoikeuksista ja käyttämään vain itse tuottamiaan, tekijänoikeussopimuksen (esim. Kopioston ja opetuksen järjestäjän välinen) mukaisia tai CC-lisensoituja (tai jonkun muun lisenssin alaisia) materiaaleja. Lisenssin ehdot on aina ilmettävä materiaalin yhteydessä (esim. CC BY-SA). Lisää CC-lisensseistä: https://creativecommons.fi/. Lisätietoa tekijänoikeuksista: Kopiraittila (lukio).

Muistuta opiskelijoita lähdekritiikistä. Lähteen aitoutta, luotettavuutta ja ajanmukaisuutta voi arvioida mm. tekijätietojen, tiedon objektiivisuuden ja julkaisuajankohdan (päivitystiedot) avulla sekä vertaamalla tietoa useista eri lähteistä.

Lähde: YouTube, Äidinkieli, kirjoittaminen ja kirjallisuus - ÄKK

Ota huomioon kaikessa verkkotoiminnassasi tietosuoja ja tietoturva sekä GDPR-vaatimukset. Opiskelijoiden pitää mm. päästä tarkistamaan hänestä tallennetut tiedot (tietosuojaseloste). Kerro, jos hyödynnät jotenkin oppimisanalytiikkaa. Varmista, että opintojaksolla käyttämäsi sovellukset ovat tietoturvallisia ja opiskelijan tietosuojan täyttäviä. Lisätietoa tietosuojasta- ja turvasta: https://www.oph.fi/fi/koulutus-ja-tutkinnot/tietoturva-ja-suoja-koulussa