Title: Hyödynnä monipuolisesti erilaisia opetusmenetelmiä
Course: Verkko-opintojakson laadunarviointikehikko lukio-opettajille > Section: Sisällöt ja työtavat - ohjeita opettajalle

Käytä erilaisia opetusmenetelmiä opintojakson aikana. Vuorottele erityyppisten työtapojen välillä! Suosi vuorovaikutukseen kannustavia menetelmiä (ryhmätyöt, keskustelut, vertaisarviointi jne.). Perustele valintasi.

Esimerkkejä erilaisista opetusmenetelmistä:

- Yksilötyö (esim. oppimispäiväkirja)
- Ryhmätyö (muista ohjeistaa ryhmässä toimiminen oppijoille). Opettaja (Moodlessa): Klikkaa aktiviteetin kohdalla Osallistujat -- Ryhmät -- Luo ryhmä tai ota käyttöön Moodlen Ryhmävalinta-työkalu.
- Itse/vertaisarviointi
- Suulliset tehtävänpalautukset
- Keskusteluun pohjautuvat tehtävät
- Automaattisesti arvioitavat tehtävät (esim. H5P-työkalulla tuotetut videot, joihin on upotettu tehtäviä)
- Oppijan itse tekemät oppimismateriaalit (esim. videot, Quizlet, H5P)

Valitse mahdollisuuksien mukaan sellaisia opetusmenetelmiä, että ne mahdollistavat joustavan oppimisen ajan ja paikan näkökulmasta.

Mikäli käytät ryhmiä opiskelussa, niin muista ohjeistaa ryhmien muodostamisesta ja työskentelytavoista ryhmässä, kuten esim. vuorovaikutuksesta ja työnjaosta.
ESIMERKIKSI SEURAAVASTI:
Tällä opintojaksolla tehdään osa tehtävistä ryhmissä. Opettaja jakaa tehtäväkohtaisesti ryhmät (satunnaisesti) neljän-viiden hengen ryhmiin tai vaihtoehtoisesti pääset valitsemaan haluamasi ryhmän opettajan valmiiksi nimeämistä ryhmistä. Voitte sopia ryhmässä keskenänne käytättekö vuorovaikutukseen ko. tehtävässä käytettävää työkalua vai jotain muuta tapaa, esim. sähköpostia, WhatsApp-sovellusta tms. Huolehtikaa, että tehtävän tekemiseen osallistuvat kaikki tasapuolisesti.